મારી ૩પ વર્ષની ફિલ્મી કારકિર્દીમાં પ્રથમ વાર મને ગુજરાતી ફિલ્મમાં મહત્ત્વનો રૉલ કરવાની તક મળી છે તેનો મને ખૂબ આનંદ છે, પરંતુ સાડા ત્રણ દાયકા સુધી ગુજરાતી ફિલ્મક્ષેત્રે કામ ન કરવાનો ભરપૂર અફસોસ પણ છે. જોકે તે માટે ઘણાં બધાં કારણો જવાબદાર છે. અત્યાર સુધી ગુજરાતી ફિલ્મ ક્ષેત્રે યોગ્ય સ્ક્રીપ્ટ જ મળી નહોતી. વળી હું હિન્દી ફિલ્મો તરફ વળી ગઈ હતી અને આવાં કેટલાંક કારણોથી હું ગુજરાતી સિનેમાથી દૂર રહી ગઈ હતી.